CELEX: 22009D0089
Language: bg
Date: 2009-07-03 00:00:00
Title: Решение на Съвместния комитет на ЕИП № 89/2009 от 3 юли 2009 година за изменение на приложение XXI (Статистика) към Споразумението за ЕИП

22.10.2009   
            
            
               BG
            
            
               Официален вестник на Европейския съюз
            
            
               L 277/41
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 89/2009
   от 3 юли 2009 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XXI към Споразумението бе изменено с Решение на Съвместния комитет на ЕИП № 73/2009 от 29 май 2009 г. (1)
               
            
         
               (2)
            
            
               Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (2) следва да бъде включен в Споразумението.
            
         
               (3)
            
            
               Регламент (ЕО) № 19/2009 на Комисията от 13 януари 2009 г. за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на определението на свободно работно място, референтните дати за събиране на данни, спецификации за предаването на данни и проучвания за осъществимост (3) следва да бъде включен в Споразумението.
            
         
               (4)
            
            
               Регламент (ЕО) № 20/2009 на Комисията от 13 януари 2009 г. за приемане на спецификациите на ad hoc модула за 2010 г. относно съвместяването на професионалния и семейния живот, предвиден с Регламент (ЕО) № 577/98 на Съвета (4), следва да бъде включен в Споразумението.
            
         
               (5)
            
            
               Регламент (ЕО) № 36/2009 на Комисията от 11 юли 2008 г. за създаване на Продком списък за 2008 г. с промишлени продукти, предвиден в Регламент (ЕИО) № 3924/91 на Съвета (5), следва да бъде включен в Споразумението,
            
         РЕШИ:
   Член 1
   Приложение XXI към Споразумението се изменя, както следва:
   
               1.
            
            
               След точка 18ш (Регламент (ЕО) № 763/2008 на Европейския парламент и на Съвета) се създава следната точка:
               
                           „18щ.
                        
                        
                           
                              32008 R 1338: Регламент (ЕО) № 1338/2008 на Европейския парламент и на Съвета от 16 декември 2008 г. относно статистиката на Общността в областта на общественото здраве и здравословните и безопасни условия на труд (ОВ L 354, 31.12.2008 г., стр. 70).
                           За целите на това Споразумение разпоредбите на регламента се четат по следния начин:
                           Лихтенщайн се освобождава от задължението да събира данните, изисквани съгласно този регламент, с изключение на данните съгласно приложение II (Здравно обслужване) и приложение III (Причини за смъртни случаи).“
                        
                     
         
               2.
            
            
               След точка 18ха (Регламент (ЕО) № 1062/2008 на Комисията) се създава следната точка:
               
                           „18хб.
                        
                        
                           
                              32009 R 0019: Регламент (ЕО) № 19/2009 на Комисията от 13 януари 2009 г. за прилагане на Регламент (ЕО) № 453/2008 на Европейския парламент и на Съвета относно тримесечната статистика за свободните работни места в Общността по отношение на определението на свободно работно място, референтните дати за събиране на данни, спецификации за предаването на данни и проучвания за осъществимост (ОВ L 9, 14.1.2009 г., стр. 3).“
                        
                     
         
               3.
            
            
               След точка 18ан (Регламент (ЕО) № 377/2008 на Комисията) се създава следната точка:
               
                           „18ao.
                        
                        
                           
                              32009 R 0020: Регламент (ЕО) № 20/2009 на Комисията от 13 януари 2009 г. за приемане на спецификациите на ad hoc модула за 2010 г. относно съвместяването на професионалния и семейния живот, предвиден с Регламент (ЕО) № 577/98 на Съвета (ОВ L 9, 14.1.2009 г., стр. 7).“
                        
                     
         
               4.
            
            
               След точка 4ае (Регламент (ЕО) № 1165/2007 на Комисията) се създава следната точка:
               
                           „4аж.
                        
                        
                           
                              32009 R 0036: Регламент (ЕО) № 36/2009 на Комисията от 11 юли 2008 г. за създаване на Продком списък за 2008 г. с промишлени продукти, предвиден в Регламент (ЕИО) № 3924/91 на Съвета (ОВ L 18, 22.1.2009 г., стр. 1).“
                        
                     
         Член 2
   Текстовете на регламенти (ЕО) № 1338/2008, (ЕО) № 19/2009, (ЕО) № 20/2009 и (ЕО) № 36/2009 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 4 юли 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздел „ЕИП“ и в притурката за ЕИП към Официален вестник на Европейския съюз.
   
      Съставено в Брюксел на 3 юли 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
         
      
   
   
      (1)  ОВ L 232, 3.9.2009 г., стр. 30.
   
      (2)  ОВ L 354, 31.12.2008 г., стр. 70.
   
      (3)  ОВ L 9, 14.1.2009 г., стр. 3.
   
      (4)  ОВ L 9, 14.1.2009 г., стр. 7.
   
      (5)  ОВ L 18, 22.1.2009 г., стр. 1.
   
      (6)  Без отбелязани конституционни изисквания.